Alexander Frick

Alexander Frick (Schaan, 1910eko otsailaren 18a – ibidem, 1991ko urriaren 31) liechtensteindar politikaria izan zen. Liechtensteingo lehen ministroa izan zen 1945etik 1962ra.

1925 eta 1929 bitartean irakasleak prestatzeko ikastaroetara joan zen eta gaitasun-ziurtagiria jaso zuen. 1929tik 1936ra printzerriko administrazio fiskaleko funtzionarioa izan zen, eta 1936tik 1945era presidente izan zen. 1931. urtean, Liechtensteingo scoutak sortu zituen, eta Liechtensteingo Batzorde Olinpikoko presidentea izan zen 1935etik 1937ra. Horrez gain, herrialdeak 1936ko Udako Olinpiar Jokoetan zuen ordezkaritzaren burua ere izan zen.

Herritarren Alderdi Aurrerakoiko kide izan zen eta 1945eko irailean lehen ministro bihurtu zen Josef Hoopek dimisioa eman ondoren. Bere lehen erabakia Sobietar Batasunera Lehen Errusiar Armada Nazionaleko kideak aberriratzeari uko egitea izan zen. Sobietarren presioak gorabehera, militarrek azkenean asiloa jaso zuten Argentinan. 1949an Elhorn mendia Suitzari utzi behar izan zion. 1950ean Liechtenstein Nazioarteko Justizia Auzitegian eta Genevako Konbentzioetan sartu zuen. Herrialdearen hazkunde ekonomiko handia lortu zuen eta ongizate maila handiko estatu bihurtu zuen.

1962an dimisioa eman zuen osasun arrazoiengatik, baina 1966an politikara itzuli zen eta ordutik 1974ra diputatu izan zen. 1966tik 1969ra parlamentuko presidente izan zen.

Kategoria:Liechtensteingo lehen ministroak